Balafirgeha Madrid-Barajas

Balafirgeha Adolfo Suárez Madrid–Barajas balafirgeha navneteweyî ya sereke ye ku ji bo Madrîdê, paytexta Spanyayê re xizmet dike. Bi berfirehî ya qada 7.500 hektarê ji hêla mezinahiya fîzîkî ve piştî Balafirgeha Charles de Gaulle ya li Parîsê balefirgeh duyemîn balafirgeha herî mezinê Ewropayê ye. Di sala 2019an de, 61.8 mîlyon rêwiyan bi riya Madrîd-Barajas ve çûn, ku ew kir balafirgeha herî qelebalix a welêt û hem jî ya pêncemîn a herî qelebalix a Ewropayê.

Balafirgeh di sala 1931an de vebû û bûye yek ji girîngtirîn navendên hewavaniyê yên Ewropayê. Di nav sînorên bajarê Madrîdê de, ew 9 km ji navçeya darayî ya bajêr e. Navê balafirgehê ji navçeya cîran Barajas tê. Ev navçe him li ser heman xeta trenê ye ku ji balafirgehê re xizmet dike, him jî xwedî stasyona metroya xwe ye. Barajas wekî deriyê nîvgirava Îberî ji Ewropa û cîhanê re xizmet dike û di navbera Ewropa û Amerîkaya Latîn de girêdanek sereke ye. Piştî mirina serokwezîrê berê yê Spanyayê Adolfo Suarez a di 2014 de, Wezareta Karên Giştî û Veguhastinê ya Spanyayê ragihand ku navê balafirgeh dê wek Aeropuerto Adolfo Suarez, Madrid–Barajas bê guhertin. Balafirgeh ji bo Iberia û Air Europa navendek bingehîn e. Ji ber vê yekê, Iberia ji 40%ê bi seyrûsefera Barajas berpirsiyar e. Li balafirgehê pênc termînalên rêwiyan hene: T1, T2, T3, T4 û T4S.

 Çavkanî 

Kategorî:Avabûnên 1931ê li Spanyayê
Kategorî:Balafirgeh
Kategorî:Balafirgehên navneteweyî
Kategorî:Balafirgehên navneteweyî yên herî qelebalix ên cîhanê